Dempús gessie un lop entà nhacar-la, damb un morre que se retiraue vagament ar odiat Peberòt, e lutauen es dus animaus a còps de caishau, e gessie eth sòn pair damb un garròt, e era ploraue coma se li fotèssen ena esquia es garrotades que recebie eth sòn gosset; e atau anaue escampilhant era sua imaginacion, mès vedent tostemp enes embolhades scènes deth sòn sòmi ar arrèhilh der oncle Tomba, damb es sòns uelhs blus e era sua cara de gojata caperada per un pelhaçon roienc, qu’ère era prumèra pista dera edat virila.